Juba mõnda aega on tehtud üht surfiteemaatilist raadiosaadet. Kuulata saab Soundcloudis. Lõuna Eesti surfivaesesse aega täitsa tore kuulamine. Viimases episoodis on saatekülaliseks meie kandi mees Juss.
Saadjärvel jälle elu keeb. Erinevaid tuule jõul liikureid oli ilmselt oma poolsada platsis. Jää paks ja peal kinnist lund paar sentimeetrit. Peeti Eesti karikavõistlusi jääpurjetamises. Lisaks jahtklubi pubi pakkus kuumi jooke.
Laupäevane Saadjärve regatt (kokku ca 15 km) oli hea tuulega. Purjelauduritest olid kohal veteranid Andrus Jõgi ja Kalev Allikveer. Esimene neist tuli regati üldvõitjaks. Ootame järgmistel võistlustel ka kohalikke surfareid starti.
Saadjärvel Äksi kiriku all avaliku ranna kõrval on Saadjärve Jahtklubi ehitanud terve suve uut sadamat. See sadam võiks ka surfaritele pidepunkti pakkuda. Slipp ja sillad on valmis ja sellel laupäeval (13.08.) on plaanis esimene avalik üritus - regatt ja suvepidu. Surfarid ja kõiksugu muud vee- ja tuulenautijad on teretulnud. Täpsem info - http://www.saadjarvejahtklubi.ee/saadjarve_suvepidu